Pyramiden

miniatyr|upright=1.2|Kart over Pyramiden 1. Administrasjon av gruven 

2. Gruvegalleri 

3. Kontorbygg 

4. Gruvearbeider bad og vaskeri 

5. Svømmehall 

6. Skytebane 

7. Kulturhus 

8. Grunnskole 

9. Sykehus 

10. Barnehage og skole 

11. Kantine 

12. Hotell, bar og postkontor 

13. Kjøleanlegg 

14. Grønnsakslager 

15. Dyregård 

16. Garasje 

17. Treverksted og sagbruk 

18. Kulllager 

19. Lasting av kulllinje 

20. Kullkraftverk 

21. Oksygenstasjon 

22. Mekaniskverksted 

23. ?
Pyramiden (russisk: Пирамида, norsk transkripsjon: Piramida) var en sovjetisk, senere russisk, bosetning på Svalbard. Den ble grunnlagt av Sverige i 1910, og solgt til Sovjetunionen i 1927. Pyramiden ligger ved Billefjorden i Dickson Land på Spitsbergen. Den har sitt navn fra det pyramideformede fjellet som ligger like ved. Bosetningen hadde på det meste over 1000 innbyggere. Den 31. mars 1998 ble dette siste tonnet kull fra Pyramid-gruven gitt skipet ut og i april stengte Trust Arktikugol Pyramiden etter 53 års kontinuerlig drift. Siden vinteren 1998/99 har Pyramiden vært avfolket, og Arktikugol har hatt ulike planer for stedets fremtid. Siden 2007 har det bodd og arbeidet 7-10 personer i her om vinteren og opptil 50 personer om sommeren. I 2013 åpnet selskapet bar- og hotelldrift på stedet.

Pyramiden var en godt utviklet by med bensinstasjon, drivhus og fjøs, skole, barnehage, kantine med 200 plasser, sykehus, hotell, restaurant og diverse andre fasiliteter. De fleste byggene står fremdeles slik som de var da de ble forlatt. Folk som bodde der hadde tilgang til skytebane, idrettshall, kino, fotballbane og sjøvanns svømmebasseng med internasjonale mål.

Det er ingen restriksjoner på besøk til Pyramiden, men besøkende kan ikke gå inn i bygningene uten tillatelse. Dette skyldes helse- og sikkerhetsmessige forhold. De fleste bygningene har vært stengt for uvedkommende siden byen ble forlatt, men turistfølger som kommer med eget skip eller M/S «Polargirl», vises rundt i bygningene av Trust Arktikugols lokale guid. Pyramiden kan nås med båt eller snøscooter. I 2013 åpnet Hotell Tulipan i den største fellesbygningen i Pyramiden, og avløste da et provisorisk containerbasert overnattingshangar som er bygget opp nede ved havnen. I 2019 var kinoen ferdig restaurert, den har ca 650 filmer på lager så her kan man se dokumentarer og spillefilmer fra 1960-1980-tallet, også norske filmer.

Den nærmeste bosetningen er Svalbards administrasjonssenter, Longyearbyen, omtrent 50 km lengre sør, og et lite forskningssamfunn, Ny-Ålesund, 100 km mot vest.

Sysselmesteren på Svalbard fører utvidet oppsyn og vedlikehold av stedet, som inngår i de 50 mest prioriterte kulturminnene på Svalbard.Kulturminneplan for Svalbard 2013-2023  - Sysselmannen på Svalbard, Rapport 1/2013, side 87-91.
miniatyr|Fjellet Pyramiden|venstre

 Litteratur 
Kjartan Fløgstad: Pyramiden: portrett av ein forlaten utopi (2007). ISBN 82-430-0398-3

 Referanser 

 Eksterne lenker 


800px|thumb|center|Fjellet Pyramiden med bosetningen Pyramiden nede ved Billefjorden

Kategori:Tidligere bosetninger på Svalbard
Kategori:Dickson Land